नई दिल्ली.कांग्रेस नेता मल्लिकार्जुन खड़गे ने सीबीआई निदेशक आलोक वर्मा को छुट्टी पर भेजे जाने के केंद्र सरकार के फैसले को अवैध करार दिया है। खड़गे ने शनिवार को इस फैसले को चुनौती देते हुए सुप्रीम कोर्ट में याचिका दायर की। लोकसभा में कांग्रेस के नेताखड़गे के मुताबिक, सरकार का फैसला सीबीआई एक्ट का उल्लंघन है। केंद्रीय सतर्कता आयोग (सीवीसी) ने भी नियमों का उल्लंघन किया है। जो हुआ, उससे साफ है कि प्रधानमंत्री कार्यालय (पीएमओ) का स्वायत्त संस्थाओं में सीधा दखल है। मैंने इसे ही चुनौती देते हुए सुप्रीम कोर्ट में याचिका दायर की है।केंद्र का आदेश रद्द करेंलोकसभा में कांग्रेस के नेता ने कहा कि याचिका में हमने सुप्रीम कोर्ट से दरख्वास्त की है कि केंद्र के आदेश को रद्द करें क्योंकि वह अवैध है। सरकार को इस संबंध में प्रधानमंत्री, चीफ जस्टिस और मेरी (विपक्ष का नेता) मीटिंग बुलानी थी। नियम के मुताबिक, इन तीनों की कमेटी को ही सीबीआई निदेशक की नियुक्ति या हटाने का अधिकार है। कमेटी की अनुमति लिए बिना ही उन्होंने रातों-रात सीबीआई चीफ को अनिश्चितकाल के छुट्टी पर जाने का फैसला कर लिया।सीवीसी को कोई अधिकार ..